OpenLLM-France/wikimedia huggingface dataset:
# Luci Flamini Quiló

Luci Flamini Quiló, en llatí Lucius Flaminius Chilo o Cilo, fou probablement un dels superintendents (triumviri monetales) nomenats per Juli Cèsar que va incrementar el seu nombre de tres a quatre i apareixeria en una moneda com IIII Vir primus flandae monetae.

## Referències

* ↑ Cilo or Chilo, L. Flaminius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 748
# Luci Sergi Paulus

Luci Sergi Paulus és el nom dels següents personatges:
* Luci Sergi Paulus (cònsol 168).
* Luci Sergi Paulus, possible nom de Sergi Paulus, procònsol a Xipre i convertit al cristianisme per Pau de Tars.
# Luci Vipstà Messal·la

Luci Vipstà Messal·la (en llatí Lucius Vipstanus Messalla) era un tribú legionari a l'exèrcit de Vespasià l'any 70.
Va rescatar el llegat Aponi Saturní de la fúria dels soldats que sospitaven que estava en tractes amb el partit de Vitel·li. Vipstà era "germà" (potser cosí o parent) d'Aquili Règul el destacat delator de l'època de Neró i Domicià. Va deixar uns escrits sobre les guerres civils després de la mort de Galba que van servir a Tàcit per compondre la seva Història. Tàcit el fa també un dels interlocutors principals en el diàleg De oratoribus, escrit cap a l'any 81.

## Referències

* ↑ Smit, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1053.
# Luci Virgini Tricost (tribú consular)

Luci Virgini Tricost (llatí: Lucius Virginius Tricostus) va ser un magistrat romà. Formava part de la família Tricost, una branca de la gens Virgínia.
Va ser tribú amb potestat consular el 389 aC, l'any següent de què els gals haguessin conquerit Roma. Dona les notícies l'historiador Titus Livi

## Referències

* ↑ Titus Livi. Ab Urbe Condita VI,1
# Luci Vinici

Luci Vinici (en llatí Lucius Vinicius o Vinucius) va ser un magistrat romà que va viure al segle i aC.
Va ser tribú de la plebs l'any 51 aC i va posar el vet de tribú a un senatusconsultum dirigit contra Juli Cèsar. El seu nom complet probablement era Lucius Vinicius L. F. o Lucius Vinucius L. F. que apareix com a cònsol sufecte l'any 33 aC substituint Marc Acili Aviola i després com a triumvir monetalis sota August.

## Referències

* ↑ [https://quod.lib.umich.edu/m/moa/acl3129.0003.001/1270?rgn=full+text;view=image;q1=ViniciusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1262. ]
# Luci Vil·li Tàpul

Luci Vil·li Tàpul (en llatí: Lucius Villius Tappulus) va ser un polític romà que pertanyia a la gens Víl·lia, una família d'origen plebeu.
Va ser edil plebeu el 213 aC, i més tard va ser pretor l'any 199 aC, a la província de Sardenya. Formava part de la gens Víl·lia.

## Referències

* ↑ Broughton, T. Robert S. «The Magistrates of the Roman Republic». American Philological Association, 1, 1952, pàg. 327.
* ↑ Smith, William (ed.). «Tappulus 1». A: Dictionary of Greek and Roman Biography and Mythology. Vol. III. Londres: Walton and Maberly, 1841, p. 975.
* ↑ Titus Livi, Ab Urbe Condita, XXV 2.
* ↑ «L. Villius Tapulus». Digital Prosopography of the Roman Republic. [Consulta: 16 novembre 2023].
* ↑ Titus Livi, Ab Urbe Condita, XXXI 49; XXXII 1.
# Ludmilla Lacueva Canut

Ludmilla Lacueva Canut (Escaldes, Principat d'Andorra, 1971) és una escriptora andorrana. Compagina la seva vida laboral amb l'escriptura. La seva passió per la investigació l'ha dut a la recerca històrica. Ha col·laborat al programa "Llibres & Company" de Ràdio Nacional d'Andorra, publica articles al diari Bondia Andorra i té un blog anomenat llibreriadepioners.com.

## Obra
### Assaig

* 2001 — Els pioners de l'hoteleria andorrana, del segle xvi al segle XX, editat per l'autora.
* 2006 — Hostal del Serrat, escrit a Papers de Recerca Històrica, Societat Andorrana de Ciències- SAC.
* 2006 — Hostal Valira, article a Ex–libris Casa Bauró, Govern d'Andorra.
* 2009 — Andorra, nova aproximació a la història d'Andorra (col·laboració), Ed. Altaïr.
* 2016 — Charles Romeu, l'home de mirada clara, escrit a Papers de Recerca Històrica, Societat Andorrana de Ciències.

### Novel·la

* 2014 — L'home de mirada clara. Charles Romeu, veguer francès de 1887 a 1933, Editorial Andorra.
* 2018 — Mort sota zero, Editorial Apostroph
* 2020 — Scrap mortal, Editorial Apostroph
* 2021 — Olor de difunt, Editorial Llibres del Delicte

## Premis literaris

* 2001 — Accèssit premi d'investigació del Consell General, Principat d'Andorra per Els pioners de l'hoteleria andorrana, del segle xvi al segle xx.
* 2011 — Finalista concurs literari Bus exprés (Govern d'Andorra) amb Cursa d'esquí amb el bus exprés.
* 2012 — Segon premi concurs literari Bus exprés (Govern d'Andorra) amb El Bus de la memòria.

## Referències

* ↑ Govern d'Andorra, Cultura.ad. «Ministeri de Cultura». Arxivat de l'original el 17 de maig 2014. [Consulta: 17 maig 2014].
* ↑ Martín Jover, Ester «Ludmilla Lacueva felicita el Nadal amb un conte inèdit i un dibuix de Sergi Mas». Bon dia (Andorra), 22-12-2013 [Consulta: 17 maig 2014].
* ↑ «Les golfes - Hostal Valira». Ex-libris Casa Bauró. Govern d'Andorra, Número: 9, 2006. Arxivat de l'original el 2014-05-17 [Consulta: 17 maig 2014].
* ↑ LUENGO, Andrés «Vida de Romeu, el veguer etern». , 14-04-2010 [Consulta: 17 maig 2014]. Arxivat 18 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-18. [Consulta: 17 maig 2014].
* ↑ LAÍNEZ, Josep Carles «¿On dormim? O dels hotels a Andorra». Periòdic d'Andorra, 16-01-2013 [Consulta: 18 maig 2014]. Arxivat 18 de maig 2014 a Wayback Machine. «Còpia arxivada». Arxivat de l'original el 2014-05-18. [Consulta: 18 maig 2014].
* ↑ Redacció «El quart concurs Literatura exprés». Bon dia (Andorra), 19-04-2011 [Consulta: 18 maig 2014].
* ↑ Govern d'Andorra. «5è Concurs Literatura Exprés». Arxivat de l'original el 17 de maig 2014. [Consulta: 17 maig 2014].

## Enllaços externs

* Ludmilla Lacueva Canut al Qui és qui de les lletres catalanes
* Ludmilla Lacueva Canut a AND'Art Arxivat 2020-06-14 a Wayback Machine.
* Bloc personal Llibreria de pioners-Ludmilla Lacueva Canut
# Línia 192 d'autobusos de Barcelona

La Línia 192 dels autobusos de Barcelona és una línia inaugurada el 28 de novembre del 2005, que uneix els barris de l'Hospital de Sant Pau, el Clot, Can Ricart i el Poblenou.
Aquesta línia va ésser reivindicada durant molt de temps per l'Associació de Veïns del Clot-Camp de l'Arpa, des de l'any 2002. Llavors es proposà una línia que anés des de la part baixa del Clot fins a Hospital de Sant Pau per Clot, Camp de l'Arpa i Creu Roja. Però tot i així es va denegar. Però el 2005, TMB volia canviar el recorregut de la línia 92, també volia aconseguir amb això crear una altra línia (192) que anés del CAP de Lope de Vega a l'Hosp. St. Pau per la dreta dels barris mencionats, de manera que es van reunir amb l'Associació de Veïns del Clot-Camp de l'Arpa, l'acord va arribar i la 92 llavors es dirigia per Independència / Dos de Maig i per Glòries. La inauguració oficial de la línia es va donar a terme a la Pl. Dr. Serrat.

## Recorregut

La línia 192 actualment va pels carrers:
* St. Quintí
* Indústria
# Luz Argelia Paniagua

Luz Algèria Paniagua Figueroa (Mexicali, Baixa Califòrnia; 28 de febrer de 1955) és una política mexicana, afiliada al Partit Acció Nacional des de 1974.
Entre els càrrecs que ha ocupat hi ha el de diputada local a la XVII Legislatura del Congrés de l'Estat de Baixa Califòrnia, diputada federal de la LXII legislatura; integrant de la Comissió d'Educació. Candidata a diputada federal del districte 02 per Baixa Califòrnia el 2015.

## Referències

* 1 2 3 «Camara de Diputados» (en castellà). [Consulta: 17 desembre 2023].
# Luyana

El luyana és una llengua bantu que es parlen els luyanes de la zona lozi-luyana de la Província de l'Oest de Zàmbia i als països veïns, Angola, Botswana i Namíbia. El seu codi iso 639.3 (ethnologue) és lyn, el codi al glottolog és luya1241 i el seu codi Guthrie és K.31.

## Família lingüística

Segons l'ethnologue el luyana és una llengua luyana juntament amb el mashi, el mbowe, el kwangali, el diriku, el mbukushu i el simaa. Però Maho (2009) les classifica com a llengües diferents; no és clar si aquestes llengües són una part de la branca divergent de les llengües luyanes o són llengües kavangos.

## Geolingüística

Segons el joshuaproject, a Zàmbia hi viuen 127.000 luyanes, a Namíbia, 30.000, a Botswana, 8.700 i a Angola 42.000. Segons l'etnologue hi ha 190.380 parlants de luyana a tots els països, tot i que només indica que es parla a la zona Lozi-Luyana de la Província de l'Oest de Zàmbia.

## Etnolingüística

Segons el joshuaproject, hi ha 296.000 parlants de luyana que tenen el luyana com a primera llengua. Hi ha sis grups ètnics que parlen aquesta llengua: els kwandis (30.000, Zàmbia), els kwangues (59.000, Zàmbia) i els luyanes de Botswana, de Namíbia, de Zàmbia i d'Angola.

## Dialectologia

Segons l'ethnologue, els dialectes del luyana són el kwandi, el kwanga (Kwangwa), el mbumi (mbume) i el mbowe, que podria ser considerat una llengua separada.

## Sociolingüística i ús de la llengua

El luyana és una llengua educacional (EGIDS 4). Gaudeix d'un ús vigorós, està estandarditzada i té literatura i s'ensenya en l'ensenyament normatiu a Zàmbia. En aquest país s'ensenya en l'educació primària i secundària i existeix diccionari de la llengua.

## Referències

* 1 2 3 4 «Luyana». ethnologue. [Consulta: 19 gener 2015].
* ↑ «K». ethnologue. [Consulta: 18 gener 2015].
* ↑ Maho, Jouni Filip. NUGL Online. The online version of the New Updated Guthrie List, a referential classification of the Bantu languages, 2009 [Consulta: 19 gener 2015]. Arxivat 2018-02-03 a Wayback Machine.
* ↑ «Luyana, lui». joshuaproject. [Consulta: 19 gener 2015].
* ↑ «Language: luyana» (en anglès). joshuaproject. [Consulta: 19 gener 2015].
* ↑ «Luyana in the Language Cloud» (en anglès). ethnologue. [Consulta: 19 gener 2015].
# Línia negra

La línia negra és una línia fina vertical hiperpigmentada que, en algunes dones, apareix entre el melic i el pubis (de vegades pot estendre's fins al tòrax) durant aproximadament la meitat de l'embaràs i desapareix després del postpart. En algunes dones es veu més que en d'altres. Per a una dona, pot veure's diferent a cada embaràs i n'hi ha a qui no els apareix. L'aparició de la línia negra és totalment normal i no implica cap perill.

## Color

Durant el procés de l'embaràs, l'elevat nivell de progesterona i estrògens estimulen la producció de melanina, que fa que s'enfosquin algunes parts concretes del cos com la línia negra però també els mugrons i els genitals. També les cicatrius i pigues existents. A algunes dones, a més, els surten pigues, algun lunar o eventualment taques a la pell. Cada dona i cada embaràs és diferent, però la pigmentació de la línia alba sol ser més visible en dones de pell més fosca.
La línia negra torna al seu color original progressivament a partir del postpart, quan les hormones comencen a prendre el seu ritme anterior a l'embaràs, i pot no desaparèixer completament fins al cap d'un any.

## Aspectes estètics i culturals

Algunes dones la mostren amb orgull mentre que a d'altres els sembla lleig. Durant l'embaràs no és recomanable l'ús de cremes despigmentants però es pot mirar d'evitar l'exposició solar durant el migdia, que és quan la radiació és més forta. Sí que és possible, innocu pel fetus, aplicar protecció solar "pantalla total" sobre la línia.

## Línia negra fora de l'embaràs

És possible si la dona pren segons quin tipus d'anticonceptiu.

## Referències

* 1 2 Pigmentación durante el embarazo Web del bebé. (castellà)
* ↑ La línia alba bebesymas.com (castellà)
* ↑ Cambios en el embarazo Arxivat 2010-03-26 a Wayback Machine. unomasenlafamilia.com (castellà)
# Línia poligonal

Una línia poligonal o cadena poligonal és una sèrie connectada de segments lineals. Més formalment, una cadena poligonal P és una corba determinada per una seqüència de punts $\scriptstyle (A_{1},A_{2},\dots ,A_{n})$ (anomenats vèrtexs), de tal manera que la corba està formada pels segments lineals que connecten els vèrtexs consecutius. En infografia se sol anomenar la línia poligonal com polilínia, i se sol fer servir per aproximar camins curvilinis.
Una línia poligonal simple és aquella que els seus segments només s'intersequen amb els seus segments consecutius i, a més, tan sols ho fan en els seus punts finals. D'altra banda, una línia poligonal tancada és aquella que el primer vèrtex coincideix amb l'últim; quan se situa en el pla, forma la frontera d'un polígon. Finalment, una línia poligonal és monòtona si hi ha una línia recta L tal que tota línia perpendicular a L s'interseca amb la cadena poligonal com a mínim una vegada.
# Llista de valles de Mercuri

    En aquest article només es mostra els noms oficials aprovats per l'International Astronomical Union (IAU).
Aquesta és una llista dels valles amb nom de Mercuri.
La nomenclatura de Mercuri està regulada per la Unió Astronòmica Internacional; la llista conté només les formacions exogeològiques oficialment reconegudes per aquesta institució.
Inicialment, els valles de Mercuri portaven els noms d'observatoris o radiotelescopis de diversos llocs del món, però aquests valles s'han suprimit o redefinit com catenae al març de 2013. A partir d'abril 2013, els valles porten els noms de llocs no habitats.

## Llista de valles de Mercuri

| Vallis | Latitud | Longitud | Diàmetre (km) | Epònim | Referències |
| Angkor Vallis | 57,28 N | 245,96 W | 94,96 | Angkor, antiga ciutat de Cambodja | 15110 |
| Cahokia Vallis | 65,55 N | 233,06 W | 77 | Cahokia Mounds, antiga ciutat del sud d'Ilinois (Estats Units) | 15111 |
| Caral Vallis | 62,66 N | 230,71 W | 64 | Caral, antiga ciutat de Perú | 15112 |
| Paestum Vallis | 60,28 N | 233,96 W | 16 | Paestum, antiga ciutat d'Itàlia | 15113 |
| Timgad Vallis | 60,88 N | 243,56 W | 116 | Timgad, antiga ciutat d'Algèria | 15114 |

## Nomenclatura abolida (2013)

| Vallis | Latitud | Longitud | Diàmetre (km) | Epònim | Motiu |
| Arecibo Vallis | 27,72 S | 28,23 W | 133,05 | Radiotelescopi d'Arecibo (Puerto Rico) | Reclassificat com catena |
| Goldstone Vallis | 17,75 S | 30,05 W | 103,23 | Radiotelescopi de Goldstone (Califòrnia, Estats Units) | Reclassificat com catena |
| Haystack Vallis | 4,79 N | 46,63 W | 264.56 | Radiotelescopi de Haystack (Massachusetts, Estats Units) | Reclassificat com catena |
| Simeiz Vallis | 12,81 N | 64,83 W | 126,47 | Observatori de Simeiz (Crimea, Ucraïna) | Abolit |

## Referències

* ↑ «IAU - Gazetteer of Planetary Nomenclature - Mercury». NASA, USGS, IAU. [Consulta: 25 març 2017].
* ↑ USGS: Mercury Nomenclature: Vallis, Valles
* 1 2 Sistema de coordenades: Planetogràfic, +W (+Oest, 0 - 360)

## Bibliografia

* Batson R.M., Russell J.F. (1994), Gazetteer of Planetary Nomenclature, United States Geological Survey Bulletin 2129
* Davies M.E., Dwornik S.E., Gault D.E., Strom R.G. (1978), Atlas of Mercury, NASA Scientific and Technical Information Office

## Enllaços externs

* USGS: Mercury nomenclature
* Atlas of Mercury
# Macello

Macello és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al sud-oest de Torí. A 1 de gener de 2019 la seva població era de 1.169 habitants.
Macello limita amb els següents municipis: Pinerolo, Buriasco, Vigone, Garzigliana i Cavour.

## Referències

* ↑ «Resident population on 1st january» (en anglès). ISTAT. [Consulta: 6 abril 2020].
# MailChimp

MailChimp és un servei de màrqueting per correu electrònic i el nom comercial del seu operador, una empresa dels Estats Units, fundada el 2001. A data de juny de 2014 s'enviaven mensualment més de 10 mil milions de correus electrònics en nom dels seus usuaris.
MailChimp va començar com a servei de pagament i va afegir l'opció freemium vuit anys més tard. Al principi s'anava a anomenar ChimpMail, però el nom va ser canviat després que l'empresa s'adonés que ja no podien usar aquest domini d'Internet.
El logo de l'empresa és un ximpanzé, i el web i les comunicacions inclouen diversos gràfics i ginys relacionats amb els ximpanzés.
MailChimp també va patrocinar el podcast Serial, sobre un cas d'assassinat en diversos episodis, del qual se'n van fer diverses paròdies (especialment el meme "MailKimp"). El rol de MailChimp com a patrocinador va originar que es fes un spoof del podcast durant un episodi de Saturday Night Live.

## Controvèrsia amb Mandrill

El febrer de 2016, MailChimp va anunciar la fusió amb el servei de correu electrònic transaccional Mandrill com un add-on o extensió, i va donar als clients 60 dies per canviar a l'estructura nova o per trobar una plataforma de servei alternativa. L'anunci va aixecar gran polseguera degut al cost econòmic requerit per usar MailChimp abans de poder comprar crèdits Mandrill, per la qual cosa els clients havien de pagar per dos serveis per accedir a Mandrill.
Anteriorment, els clients podien adquirir crèdits Mandrill per a enviar correus electrònics sense signar usant MailChimp. El preu dels crèdits era al principi de 9.95$ per 25,000 correus electrònics però va augmentar a 20$ per la mateixa quantitat de correus electrònics. A més de necessitar adquirir crèdits Mandrill, els clients necessiten pagar mensualment una quantitat mensual (pla mínim mensual de 10$), fins i tot si el client no té cap necessitat dels serveis de MailChimp i només vol accés a Mandrill. Mandrill està sent rebatejat com a MailChimp Transaccional.

## Referències

* ↑ «MailChimp Hits Milestone 10 Billion Emails Per Month; Adding Headcount and Office Space». [Consulta: 8 desembre 2015].
* ↑ Ben. «Going Freemium: One Year Later | MailChimp Email Marketing Blog». Blog.mailchimp.com, 27-09-2010. [Consulta: 17 juny 2013].
* ↑ «Interview with MailChimp co-founder and CEO Ben Chestnut». DoesWhat, 26-09-2012. Arxivat de l'original el 2013-06-25. [Consulta: 17 juny 2013].
* ↑ Ben. «New MailChimp Logo By Jon Hicks | MailChimp Email Marketing Blog». Blog.mailchimp.com, 11-09-2008. [Consulta: 17 juny 2013].
* ↑ Roe, Mike. «Serial: The hottest podcast with the most spot-on parodies», 08-11-2014. [Consulta: 12 novembre 2014].
* ↑ Fitzpatrick, Molly. «Why are Serial podcast fans so obsessed with MailChimp?». Vocativ, 06-11-2014. [Consulta: 12 novembre 2014].
* ↑ Grossman, Samantha «Watch SNL'S Hilarious Christmas-Themed Serial Parody». , 22-12-2014 [Consulta: 20 agost 2015].

## Enllaços externs

* MailChimp - Lloc web oficial
# Carrer del Comerç (Vilafranca del Penedès)

El Carrer del Comerç és un indret del municipi de Vilafranca del Penedès (Alt Penedès) inclòs en l'Inventari del Patrimoni Arquitectònic de Catalunya.

## Descripció

Es tracta d'un passeig amb arbres edificat per un sol costat, ja que a l'altra banda limita amb els molls i coberts de càrrega i descàrrega de l'estació. Predominen els magatzems de vi de coberta a dos aigües i encavallades de ferro o de fusta de composició gairebé sempre simètrica.
En conjunt, les construccions responen als estils eclèctic i noucentista.
* Magatzems Figueras i Devisa
* Magatzems Montserrat i Pinord
* Magatzems Cortina
* Magatzems Fèlix Via
* Magatzems Torres

## Història

A partir de la inauguració de l'estació de ferrocarril de Vilafranca, el 1865, es va condicionar la urbanització de l'entorn. Va ser a partir d'aquest moment que va iniciar-se la construcció, a l'altra part de la via del tren, dels grans magatzems per als vinaters. Està comprovada la participació de Josep Inglada (mestre d'obres), Santiago Güell i Grau (arquitecte) i Antoni Pons i Domínguez (arquitecte).
Alguns dels edificis més destacables van ser els de Torras i Vendrell, Fèlix Via, Cortina i Companyia, Isidre Figueras, Mory, Jové, Devisa, etc.
Part d'aquests magatzems continuen exercint la labor d'elaboració del vi el segle xxi.

### Cronologia

* 1874- nº22
* 1881- nº27
* 1884- nº21
* 1895- nº29 (projecte de Santiago Güell, arxiu municipal)
* 1910- nº31 (projecte de Santiago Güell, arxiu municipal)
* 1919- Magatzem Figueres (projecte d'A. Pons, arxiu municipal)

## Referències

* 1 2 3 4 «Carrer del Comerç». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].

## Enllaços externs

* Carrer del Comerç, fitxa del catàleg de l'Ajuntament
# Menjamel marbrenc

El menjamel marbrenc (Pycnopygius cinereus) és un ocell de la família dels melifàgids (Meliphagidae).

## Hàbitat i distribució

Habita boscos i vegetació secundària de les muntanyes de Nova Guinea.

## Referències

* ↑ «Menjamel marbrenc». Cercaterm. TERMCAT, Centre de Terminologia. Rev. 22/04/2022(català)
# Mineiro

Carlos Luciano da Silva, més conegut com a Mineiro (2 d'agost de 1975) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 2006.

## Referències

* ↑ «Chelsea FC profile». Chelsea FC, 16-07-2008. Arxivat de l'original el 15 agost 2009. [Consulta: 16 juliol 2008].
# Mineo

Mineo (sicilià Minìu) és un municipi italià, dins de la ciutat metropolitana de Catània. L'any 2006 tenia 5.346 habitants. Limita amb els municipis d'Aidone (EN), Caltagirone, Grammichele, Licodia Eubea, Militello in Val di Catania, Mirabella Imbaccari, Palagonia, Piazza Armerina (EN), Ramacca i Vizzini.

## Administració

Llista d'alcaldes :
| Període | Identitat | Partit |
| 2008- | Giuseppe Castania | Llista Cívica |

## Personatges il·lustres

* Modesto Sardo, president sicilià.
* Ludovico Buglio (1606), matemàtic, jesuïta missioner a la Xina.
# Ministeri d'Afers Socials d'Espanya

El Ministeri d'Afers Socials d'Espanya fou un dels departaments ministerials en els quals es dividí el govern d'Espanya.
Aquest ministeri fou creat l'any 1986 a l'inici del segon govern de Felipe González, existint durant tres legislatures. L'any 1993 part de les seves competències foren transferides al Ministeri de Treball i Seguretat Social d'Espanya i el 1996 desaparegué com a tal, fusionant la resta de les seves competències en el nou Ministeri de Treball i Afers Socials d'Espanya.

## Llista de ministres d'Afers Socials

| Legislatura | Inici | Finalització | Nom | Partit |
| III (1986-1989) | 26 de juliol de 1986 | 6 de desembre de 1989 | Matilde Fernández Sanz | PSOE |
| IV (1989-1993) | 7 de desembre de 1989 | 12 de juliol de 1993 | Matilde Fernández Sanz | PSOE |
| V (1993-1996) | 13 de juliol de 1993 | 5 de maig de 1996 | Cristina Alberdi Alonso | PSOE |

## Vegeu també

* Ministeri de Treball i Afers Socials d'Espanya
* Política d'Espanya
* Consell de Ministres d'Espanya
# Miguel Ángel Bas López

Miguel Ángel Bas López (València 1969), més conegut com a Miguelín, és un pilotari valencià en nòmina de l'empresa ValNet. En les partides d'Escala i corda juga com a feridor.
Va debutar el 1986 al Trinquet de Pelayo (València).

## Palmarés

(com a feridor)
* Campió del Circuit Bancaixa: 2000, 2002, 2003 i 2004
* Campió Individual: 2004, 2005, 2006 i 2007